Ռոզի Օ'Դոննել

Ռոզի Օ'Դոննել (, ), ամերիկացի հեռուստահաղորդավարուհի, կատակերգական դերասանուհի, պրոդյուսեր, երգչուհի, բլոգեր և ԼԳԲՏ ակտիվիստ։

Գործունեություն 
Նա հայտնի է դարձել այն բանից հետո, երբ 1980-ական թվականների սկզբին սկսեց հանդես գալ ստենդ-ափ ժանրում։ 1996-2002 թվականներին վարել է սեփական «Ռոզի Օ'Դոննել շոուն», որի համար արժանացել է «Էմմի» մրցանակի։ Թոք-շոուի նկարահանումների ընթացքում թողարկել է իր առաջին «Find Me» կոչվող գիրքը։

2006 թվականից վարել է «The View» թոք-շոուն։ Նրա գալուց և շոուի կառուցվածքի փոքր փոփոխությունից հետո նախագծի վարկանիշները զգալիորեն բարձրացել է և շոուն դարձել է ցերեկային հեռուստատեսության ամենատարածված նախագծերից մեկը։ 2008 թվականին շոուն Ռոզիի հետ միասին շահել է «Էմմի» մրցանակ։

2006 թվականի դեկտեմբերին Օ'Դոննելը հրապարակային քննադատության էր ենթարկել միլիարդատեր Դոնալդ Թրամփին «Միսս Ամերիկա» մրցույթի և նրա հաղթող Թարա Քոնների շուրջ ծագած սկանդալի պատճառով։

2008 թվականին նա հանդես է եկել որպես «Ամերիկա» ֆիլմի պրոդյուսեր։ 2009 թվականի նոյեմբերից վարում է սեփական երկժամյա ռադիոալիքը, որտեղ քննարկվում են հասարակությանը հուզող տարբեր քաղաքական իրադարձություններ։

Ռոզի Օ'Դոննելը նկարահանվել է մի քանի ֆիլմերում։

Օ'Դոննելը պայմանագիր է կնքել լեգենդար Օփրա Ուինֆրիի հետ, Ռոզին եթեր է վերադարձել 2011 թվականի աշնանը՝ իր նոր «OWN» շոուով, որը փակվել է 2012 թվականի մարտի վերջին։

Անձնական կյանք 
Ռոզին բաց լեսբուհի է։

2004 թվականի փետրվարից մինչև օգոստոս Ռոզին ամուսնացել է Քելլի Քարփենթեր-Օ'Դոննելի հետ։ Նրանց ամուսնությունը չեղյալ է հայտարարվել Կալիֆորնիայի Գերագույն դատարանի կողմից, սակայն մինչև 2007 թվականը նրանք շարունակել են հարաբերությունները։ Նախկին զուգընկերներն ունեն չորս երեխա։

2012-2016 թվականներին Ռոզին ամուսնացել է Միշել Ռաունդսի հետ։ Նախկին զույգն ունի խորթ դուստր։

Ծանոթագրություններ 

Ամերիկացի պրոդյուսերներ
Ամերիկացի դերասանուհիներ
«Ոսկե ազնվամորի» մրցանակի դափնեկիրներ
Ամերիկացի ֆեմինիստներ
Ամերիկացի կինոդերասանուհիներ
Ամերիկացիներ իռլանդական ծագմամբ
Ամերիկացի հեռուստատեսային դերասանուհիներ
Բոստոնի համալսարանի շրջանավարտներ
ԼԳԲՏ անձինք
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ
«Էմմի» մրցանակի դափնեկիրներ
Ամերիկացի երգչուհիներ
Թատրոնի դերասանուհիներ
Ամերիկացի երգիծաբաններ
Ամերիկացի բլոգերներ
Ամերիկացի հաղորդավարներ
ԼԳԲՏ իրավունքների ակտիվիստներ
Ամերիկացի հեռուստատեսային դեմքեր